Henrik Olsen

Henrik Olsen (født 19. oktober 1970) fra Olderdalen i Kåfjord er en samisk politiker og kulturarbeider. Olsen ble høsten 2013 valgt som representant fra Gáisi valgkrets til Sametinget. Der representerer han partiet Norske Samers Riksforbund. Han har tidligere vært daglig leder for Senter for nordlige folk i Manndalen. 

Olsen er medlem av Sametingsrådet. 

Han er først og fremst kjent for sin mangeårige innsats som kulturarbeider og for å ha vært sentral i revitaliseringen av den sjøsamiske kulturen i Nord-Troms. Han var med å etablere den samiske musikkfestivalen Riddu Riđđu i Kåfjord på begynnelsen av 1990-årene, og var i perioden 2000–2009 også daglig leder og produsent for festivalen.

Olsen er gift og har fire barn.

Kilder 
 Sametingets biografier: Henrik Olsen
 NRK: Olsen, Henrik NSR
 Sametinget: Sametingsrådet

Eksterne lenker
 Sametinget - Henrik Olsen 

Samiske politikere
Norske sametingspolitikere
NSR-politikere
Personer fra Kåfjord kommune
Fødsler i 1970